stanford-oval/wikipedia huggingface dataset:
Heinrich Boie

Heinrich Boie
Heinrich Boie (4. toukokuuta 1784 Meldorf, Schleswig-Holstein – 4. syyskuuta 1827 Bogor, Jaava, Indonesia) oli saksalainen eläintieteilijä.
Hänen isänsä oli runoilija Heinrich Christian Boie ja veljensä eläintieteilijä Friedrich Boie.
Boie opiskeli lakia Kielissä ja Göttingenissä. Yliopistossa hän kiinnostui luonnontieteistä käytyään Johann Friedrich Blumenbachin luennoilla Göttingenissä ja Friedrich Tiedemannin luennoilla Heidelbergissä. Hänet osoitettiin Coenraad Jacob Temminckin assistentiksi Leidenin museoon. 1825 hän matkusti Jaavalle Salomon Müllerin kanssa tarkoituksenaan kerätä näytteitä Leidenin museon kokoelmiin. Jaavalla hän tapasi myös Heinrich Kuhlin. Hän kuoli siellä kuumeeseen. Hermann Schlegelin oli määrä matkustaa Jaavalle mukaan tutkimusryhmään, mutta Boien kuolema muutti suunnitelmia.
Boie tutki etupäässä matelijoita ja sammakkoeläimiä mutta hän tutki myös lintuja ja kuvaili ainakin ruostepyrstöjen (Cercotrichas) ja töyhtötikkojen (Celeus) suvun. Molukkienpunamesikko (Myzomela boiei) (Müller, 1843) on nimetty hänen kunniakseen.
Heusala

Heusala on muun muassa seuraavien suomalaisten henkilöiden sukunimi:
Anne Heusala (s. 1968), Mänttä-Vilppulan kaupunginjohtaja ja Kuhmoisten kunnanjohtaja
Kari Heusala, fysioterapeutti ja tietokirjailija
Matti Heusala (s. 1969), pikajuoksija ja urheilutoimittaja
Matti Heusala (1893–1966), rakennusmestari, yritysjohtaja, teollisuusneuvos ja pistooliampuja
Pekka Heusala (s. 1946), yritysjohtaja, teollisuusneuvos, Matti Heusalan poika
Väinö Heusala (1914–1982), pistooliampuja, ampumaurheiluvaikuttaja, yrittäjä ja yritysjohtaja, teollisuusneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Heinrich Christian Schumacher

Heinrich Christian Schumacher
Heinrich Christian Schumacher (1780–1850) oli saksalainen tähtitieteilijä, joka teki tutkimuksia myös Tanskassa. Hän syntyi Bramstedtissa, Holsteinissa. Hän johti observatoriota Mannheimissa 1813–1815. Hieman myöhemmin, 1817 hän siirtyi tekemään tutkimuksia Tanskaan Kööpenhaminaan, missä hänestä tuli astronomian professori. Hän kehitti kolmiomittausta, josta tuli osa geodesiaa.
Heikki Eränen

Heikki Kustaa Eränen (31. maaliskuuta 1928 Hämeenkyrö – 14. toukokuuta 2013 Ikaalinen) oli suomalainen yleisurheilija. Hänen päälajinsa oli kymmenottelu. Työurallaan hän oli kansalaisopiston rehtori.
Heikki Eränen saavutti kymmenottelijana SM-hopeaa 1949 ja 1951 sekä pronssia 1950 ja 1953. Hänen seurojaan olivat Ruokolahden Raju, Oriveden Ponnistus, Kyröskosken Ponsi ja Ikaalisten Urheilijat. Tampereella 1951 Eränen oli Pohjoismaiden mestaruuskilpailuissa neljäs pistein 6771 eli nykytaulukolla 6415, jota paremmin suomalaisista olivat siihen mennessä otelleet vain aiemmat ME-miehet Akilles Järvinen ja Paavo Yrjölä. Muita ennätyksiä olivat muun muassa 100 metriä 11,0, 200 metriä 22,9, 110 metrin aidat 15,9, pituus 696 ja keihäs 60,61. Loukkaantuminen keväällä 1952 pilasi hänen suunnitelmansa Helsingin olympiakisoihin pääsystä.
Myöhemmin Eränen toimi Ikaalisten Urheilijoiden puheenjohtajana ja SVUL:n Hämeen piirin yleisurheilujaostossa. Vuonna 1989 Eräselle myönnettiin kotiseutuneuvoksen arvonimi ansiokkaasta työstä kotikaupunkinsa Ikaalisten kulttuurin parissa.
Teoksia

Erätarinoita rintamaiden riihennurkilta ja perämetsiltä ; piirrokset Seppo Polameri. Ikaalinen 2005
Aiheesta muualla

In Memoriam. (Nekrologi – Heikki Eränen) Yleisurheilun Kuvalehti, 2013, nro 4.
Heikki Eränen Tilastopaja (vaatii kirjautumisen, maksullinen palvelu).
Half Apple

| Half Apple |
| --- | --- |

Tiedot
Toiminnassa:  2004– 
Tyylilaji:  progressiivinen rock indie rock alternative rock
Kotipaikka:  Turku
Laulukieli:  englanti
Jäsenet:  Henri Lyysaari, laulu, koskettimet   Santeri Palkivaara, laulu, kitara   Valtteri Sjöblom, basso   Ville-Pekka Vaaralahti, rummut  
Levy-yhtiö:  Presence Records  
Aiheesta muualla
http://www.halfapple.net
Infobox OKNimi-testi OK: 
Half Apple on Turussa vuonna 2004 perustettu nelihenkinen rockyhtye, joka musiikissa yhdistyvät progressiivinen rock ja moderni indierock. Yhtye julkaisi ensimmäisen pitkäsoittonsa Hands That Held Up the Sky maaliskuussa 2012.
Historia

Half Apple syntyi syksyllä 2004 kun aikaisemmasta bändistään eronneet nuoret muusikonalut, Santeri Palkivaara ja Valtteri Sjöblom perustivat yhtyeen. Nimen bändi sai aikaisemman yhtyeen nimestä, jonka toisen puolikkaan Palkivaara ja Sjöblom olivat muodostaneet. Rumpaliksi yhtyeeseen liittyi Ville-Pekka Vaaralahti. Bändi soitti triona kevääseen 2007 saakka, jolloin Henri Lyysaari liittyi yhtyeeseen laulamaan ja soittamaan koskettimia. Lyysaaren liittymisestä lähtien yhtyeellä ei ole ollut yhtä selkeää lead-laulajaa, vaan Lyysaari ja Palkivaara ovat jakaneet laulajan tontin.
Vuoteen 2007 mennessä keikkakokemusta oli kertynyt Half Applelle jo runsaasti ja yhtye oli äänittänyt muutaman demoluonteisen omakustanne-EP:n. Työ bändin eteen kantoi aina vain enemmän hedelmää, eikä ihmekään että yhtye löysi itsensä keväällä 2007 Suomen suurimman valtakunnallisen bändikilpailun Äänen ja vimman finaalista. Voiton makuun bändi pääsi kilpailupuolella ensimmäisen kerran keväällä 2008 Lukiolaisten liiton valtakunnallisessa bändikilpailussa, jossa Half Apple julistettiin Suomen parhaaksi lukiolaisbändiksi. Keväällä 2009 yhtye voitti Turun alueen bändikuninkuuden perinteikkäässä Turku Bandstand -kilpailussa, jossa Half Apple oli vuotta aiemmin ansainnut kolmannen sijan. Kesällä 2009 Suomen Arvostelijain Liiton Turun osasto myönsi yhtyeelle tunnustuspalkinnon, 'Kritiikin puolen kilon punnuksen', jonka on aikaisemmin saanut mm. The Crash.
Joulukuussa 2009 yhtye aloitti ensimmäisen kokopitkän albuminsa, Hands That Held Up the Skyn äänitykset. Levy saatiin miksaus ja masterointi mukaan lukien valmiiksi kesäkuussa 2011. Helmikuussa 2012 yhtye ilmoitti solmineensa sopimuksen levyn julkaisusta Presence Records levy-yhtiön kanssa ja levy ilmestyi kauppoihin 14. maaliskuuta 2012.
Jäsenet

Henri Lyysaari: laulu, koskettimet
Santeri Palkivaara: laulu, kitara
Valtteri Sjöblom: basso
Ville-Pekka Vaaralahti: rummut
Diskografia

Hands That Held Up the Sky (Presence Records,  2012)
Aiheesta muualla

Half Applen virallinen sivusto
Half Applen Bandcamp-sivu
Half Applen Myspace-sivu
Hiivuri

| Hiivuri |
| --- | --- |
Kaupunki:  Kouvola
Osa-alueet:  On itse Korian kaupunginosan osa-alue
Postinumero(t):  45610
Hiivuri on entinen Korian kaupunginosan osa-alue ja nykyinen asuinalue Kouvolan kaupungissa. Hiivuri sijaitsee Korian keskustan länsipuolella. Korian ala-aste sijaitsee Hiivurissa.
Hiivuri lakkasi olemasta Kouvolan tilastollinen pienalue vuonna 2015, kun Kouvolan aluejaot uusittiin.
Hiivuriin on kaavoitettu mahdollisuuksia yritystoiminnalle. Alueelle on suunniteltu datakeskusta, jolle on varattu 12,5 hehtaarin tontti.
↑  [https://www.kouvola.fi/wp-content/uploads/2022/08/korian-hiivurin-yleissuunnitelma_28.6.2022-1.pdf Kouvolan kaupunki
Korian Hiivuri
Maankäytön yleissuunnitelma 28.6.2022] kouvola.fi. Viitattu 14.8.2024.
↑  Keskilaakso: Kaupunki kaavoittaa Korian Hiivurin alueelle mahdollisuuksia yritystoiminnalle Keskilaakso.  21.6.2023. Viitattu 14.8.2024.
↑  Tällainen Kouvolaan suunnitellusta datakeskuksesta tulee – rakennuslupa voi hellitä tällä viikolla Yle Uutiset.  12.8.2024. Viitattu 14.8.2024.
Hevonlinnanjärvi

| Hevonlinnanjärvi |
| --- | --- |
 Hevonlinnanjärvi elokuussa 2018
Valtiot:  Suomi 
Paikkakunta:  Koski Tl
Vesistöalue ja valuma-alueen tietoja
Laskujoki:  ei ole 
Järvinumero:  35.993.1.001
Mittaustietoja
Pinnankorkeus:  90 – 92,5 m 
Rantaviiva:  0,393 km 
Pinta-ala:  0,01062 km² 
Hevonlinnanjärvi on Varsinais-Suomessa Koskella sijaitseva järvi. Voimassa olevassa valuma-aluejaossa se luetaan Kokemäenjoen vesistössä Loimijoen valuma-alueella Niinijoen valuma-alueeseen. Valmisteilla olevassa uudessa valuma-aluejaossa, joka perustuu kolmiulotteiseen korkeusmalliin, järvi on luettu Paimionjoen vesistöön. Myös maanpinnan korkeuskäyrien perusteella järvi kuuluu Paimionjoen valuma-alueeseen.
Maantiede

Soikean muotoisen järven pinta-ala on 1,1 hehtaaria ja sen pituus on 150 metriä ja leveys 100 metriä. Järven rantaviiva on 0,39 kilometriä pitkä ja ranta on pääosin hiekkaharjun kangasmaastoa. Järven ympäristönä on Hevonlinnanharju, jonka supassa järvi sijaitsee. Järveen ei laske ojia eikä sillä ole laskuojaa. Rannalla on vain yksi rakennus.
Luonto

Vaikka vesi kelpaa uimiseen, käyttää sitä vain harva asukas. Järvi on altis pohjaveden pinnanmuutoksille. Esimerkiksi vuonna 2012 järven vedenpinta laski poikkeuksellisen alas.
Aiheesta muualla

Suominen, Olli: Kosken seudun luonto.  [Koski Tl]:  [Kosken T.l. kunta], 1989.  Julkaisun verkkoversio Ympäristöhallinnon sivuilla (viitattu 23.9.2015).
Hanne-Vibeke Holst

| Hanne-Vibeke Holst |
| --- | --- |

Henkilötiedot
Syntynyt: 21. helmikuuta 1959 Lökken, Tanska
Ammatti:  kirjailija
Kirjailija
Tuotannon kieli: tanska
Aiheesta muualla
www.hannevibekeholst.dk
Löydä lisää kirjailijoitaKirjallisuuden teemasivulta
Hanne-Vibeke Holst (s. 21. helmikuuta 1959 Lökken, Tanska) on tanskalainen journalisti ja kirjailija. Hän on valmistunut Tanskan journalistikorkeakoulusta 1984 ja työskennellyt esimerksiksi Berlingske Tidende -lehdessä.
Holstin romaanitrilogia televisiotoimittaja Therese Skårupista käsittelee muun muassa naisen haavoittuvuutta tilanteessa, jossa tämä on joutunut kasvamaan isättömänä. Trilogia koostuu kolmesta itsenäisestä teoksesta Theresen valinnat (1992), Tosielämää (1994) ja Onnellinen nainen (1998), joiden tapahtumat sijoittuvat Kööpenhaminan lisäksi Moskovaan ja Budapestiin.
Ruotsin Television tilaama minisarja Kuningataruhri (2010) perustuu teokseen Dronningeofret. Sen tapahtumaympäristö on kirjasta poiketen Tukholma. Päähenkilö on Elizabeth Meyer. Aiempia hänen teoksiinsa perustuvia televisiosarjoja ovat Kruununperijätär ja Vallanvaihto, joiden tapahtumaympäristö on myös siirretty Ruotsiin. Kaikki kolme kirjaa kertovat politiikasta.
Holst katsoo olevansa feministi, mutta pitää tärkeänä, että sanaa ei käytettäisi miestenvihaaja-merkityksessä.[lähde? ] Hän on myös YK:n hyvän tahdon lähettiläs naiskysymyksissä.
Romaaneja on käännetty useille kielille. Holst aloitti kirjailijanuransa lastenkirjailijana.
Teokset

Den lille og den store viser, 1999
Hejsa, Majsa!, 1980
Ud af røret, Maja!, 1981
Mor er løbet hjemmefra, 1986
Til sommer, 1985
Nattens kys, 1986
Chicken, 1987
Hjertets renhed, 1990
Thereses tilstand, 1992, suom. Theresen valinnat, Tammi 2003
Det virkelige liv, 1994, suom. Tosielämää, Tammi 2004, suomentaja Saara Villa
En lykkelig kvinde, 1998, suom. Onnellinen nainen, Tammi 2005, suomentaja Tarja Teva
Min mosters migræne - eller Hvordan jeg blev kvinde, 1999
Kronprinsessen, 2002, suom. Kruununperijätär, Tammi 2006, suomentaja Tarja Teva
Kongemordet, 2005
Dronningeofret, 2008
Undskyldningen, 2011 Mitä he toisilleen tekivät, WSOY, 2013, suom. Virpi Vainikainen.
Knud, den store, 2013
Aiheesta muualla

Wikimedia Commonsissa on kuvia tai muita tiedostoja aiheesta .
Litteratursiden: Hanne-Vibeke Holst (tanskaksi)
Kirjailijan omat kotisivut
Hiivola

|  |
| --- | --- |
 
 Koordinaatit: 60°42.367′N, 24°41.089′E 
Valtio:  Suomi
Maakunta:  Kanta-Häme
Kunta:  Riihimäki
Hallinto:  
 – Asutustyyppi:  kylä
Väkiluku (2015):  90
Infobox OKVirheellinen NIMI-arvo: 
Hiivola on Riihimäen läntisessä osassa sijaitseva kylä. Kylän asukasluku oli vuonna 2015 noin 90. Paikalla on kuninkaankartaston mukaan sijainnut kylä sekä nykyisen Riihimäen alueen laajimmat pellot 1700- ja 1800-lukujen vaihteessa. Hiivolaan muodustui maatila 1860-luvun lopulla Hunsan ja Heikkilän rälssitiloista sekä Marttilan ratsutilasta. Nykyisen tilakeskuksen paikkeilla oli 1600-luvun lopulla kylä, jossa oli noin 26 rakennusta.
Hiivolaan valmistui syksyllä 1897 koulurakennus. Viereen valmistui vuonna 1958 arkkitehti Martti Jaatisen suunnittelema uudempi koulurakennus, jota laajennettiin pohjoispäädystä vuonna 1987. Samana vuonna purettiin myös J. E. Valorinnan suunnittelema, vuonna 1923 valmistunut alakoulurakennus. Hiivolan koulu lakkautettiin keväällä 2010, jonka jälkeen koulukiinteistö laitettiin myyntiin.
Haluan vaimoni takaisin

| Haluan vaimoni takaisin> Let’s Make It Legal |
| --- | --- |

Ohjaaja:  Richard Sale
Käsikirjoittaja:   I. A. L. Diamond  F. Hugh Herbert 
Perustuu:  Mortimer Brausin tarinaan
Tuottaja:  Robert Bassler
Säveltäjä:  Cyril J. Mockridge
Kuvaaja:  Lucien Ballard
Tuotantosuunnittelija:  Lyle R. Wheeler
Pukusuunnittelija:  Renié
Pääosat:   Claudette Colbert  Macdonald Carey  Zachary Scott  Barbara Bates  Marilyn Monroe 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   31. lokakuuta 1951  Los Angeles, Kalifornia  6. marraskuuta 1951  New York City, New York  11. heinäkuuta 1952  Suomi 
Kesto:  77 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Haluan vaimoni takaisin (engl. Let’s Make It Legal) on vuonna 1951 ilmestynyt yhdysvaltalainen komediaelokuva, jonka on ohjannut Richard Sale. Pääosissa ovat Claudette Colbert, Macdonald Carey, Zachary Scott, Barbara Bates ja Marilyn Monroe. Sivurooleissa ovat muiden muassa Robert Wagner ja Frank Cady. I. A. L. Diamond ja F. Hugh Herbert laativat käsikirjoituksen Mortimer Brausin tarinan "My Mother-in-Law, Miriam" pohjalta.
Haluan vaimoni takaisin on mustavalkoinen ja pituudeltaan 77 minuuttia eli tunnin ja 17 minuutin verran. Haluan vaimoni takaisin sai ensi-iltansa kotimaassaan ensimmäisen kerran Los Angelesissa 31. lokakuuta vuonna 1951 ja toisen kerran New Yorkissa 6. marraskuuta. Suomeen Haluan vaimoni takaisin ilmestyi 11. heinäkuuta vuonna 1952. 20th Century Fox tuotti elokuvan.
Juoni

Keski-ikäisen pariskunnan Miriam ja Hugh Halsworthin (Colbert ja Carey) avioeron astuessa voimaan mies alkaakin katua, ja tyttärensä avustuksella yrittää saada vaimonsa takaisin.
Näyttelijät

| 0 | 1 | 2 |
| --- | --- | --- |
|  Claudette Colbert  | … |  Miriam Halsworth   |
|  Macdonald Carey  | … |  Hugh Halsworth   |
|  Zachary Scott  | … |  Victor Macfarland   |
|  Barbara Bates  | … |  Barbara Denham   |
|  Marilyn Monroe  | … |  Joyce Mannering   |
|  Robert Wagner  | … |  Jerry Denham   |
|  Frank Cady  | … |  Ferguson   |
|  Harry Harvey  | … |  Postimies   |
|  Betty Jane Bowen  | … |  Sihteeri   |
|  Harry Denny  | … |  Hotellimanageri   |
|  Vicki Raaf  | … |  Peggy, Hughin sihteeri   |
|  Ralph Sanford  | … |  Poliisi   |
|  Jim Hayward  | … |  Puutarhuri Pete   |
|  Carol Savage  | … |  Neiti Jessup   |
|  Paul Gerrits  | … |  Maitomies   |
Aiheesta muualla

Haluan vaimoni takaisin Internet Movie Databasessa (englanniksi)
Haluan vaimoni takaisin Elonet.
Haluan vaimoni takaisin Amazonissa (englanniksi)
Haluan vaimoni takaisin New York Timesin sivuilla (englanniksi)
Haluan vaimoni takaisin AllMoviessa (englanniksi)
Haluan vaimoni takaisin TCM Movie Databasessa (englanniksi)
Heikki Terho

Akseli Heikki Terho (17. maaliskuuta 1888 Helsinki – 21. helmikuuta 1959) oli suomalainen filosofian maisteri ja rehtori.
Heikki Terho pääsi ylioppilaaksi 1905 ja valmistui filosofian kandidaatiksi Helsingin yliopistosta 1914. Hän toimi opiskeluaikanaan neljä vuotta virkailijana Helsingin poliisilaitoksessa.
Terho tuli vuonna 1916 suomenkielen opettajaksi Oulunkylän ruotsalaiseen yhteiskouluun. Hän siirtyi 1917 Imatran yhteiskoulun suomenkielen ja historian opettajaksi ja toimi 1918–1919 tämän koulun johtajana. Terho muutti sitten Haminaan Haminan yhteiskoulun suomenkielen ja historian opettajaksi ja hänestä tuli yhteiskoulun johtaja 1928. Kun koulu muuttui vuonna 1929 Haminan yhteislyseoksi Terho nimitettiin historian ja yhteiskuntaopin vanhemmmaksi lehtoriksi ja lyseon rehtoriksi.
Terho oli Haminan kaupunginvaltuuston jäsenenä vuodesta 1921, kuului valtuuston valmisteluvaliokuntaan ja toimi valtuuston sihteerinä vuodesta 1923. Hän kuului vuodesta 1922 alkaen myös Haminana kirkkovaltuustoon ja kirkkoneuvostoon ja toimi Haminan kirjaston ja lukusalin johtokunnan puheenjohtajana vuodesta 1928. Hän toimi Viipurin kauppakamarin asiamiehenä Haminassa ja oli Haminan Säästöpankin isännistön ja Savo-Karjalan Osake-Pankin Haminan konttorin toimikunnan jäsenenä. Hän oli mukana Kansallisen Edistyspuolueen toiminnassa ja oli Haminan Edistysmielisen Seuran puheenjohtajana vuodesta 1920. Terho kuului kymmenkunta vuotta puolueen Kymenlaakson piiritoimikuntaan sekä puoluevaltuustoon 1931–1932. Hän oli lisäksi puolueen eduskuntaehdokkaana tulematta kuitenkaan valituksi eduskuntaan.
Terho suomensi kaunokirjallisuutta sekä julkaisi tutkimuksia Haminan kouluoloista. Hän kirjoitti Haminan lehtiin myös arvosteluja ja kunnallista ja valtiollista elämää käsitelleitä artikkeleita.
Julkaisuja

Haminen saksalaisen alkeiskoulun oppilasmatrikkeli. Koulu ja menneisyys 1/1935 (Pdf-tiedostona)
Hekseeni

1-hekseenin rakenne
Hekseeni (C6H12) on kuuden hiiliatomin ja kahdentoista vetyatomin muodostama kemiallinen yhdiste, jossa on joidenkin hiiliatomien välillä oltava yksi kovalenttinen kaksoissidos. Hekseeni kuuluu hiilivetyihin ja tarkemmin luokiteltuna alkeeneihin, joita ovat myös eteeni, propeeni, buteeni, penteeni, hepteeni, okteeni, noneeni ja dekeeni.
Hiiliatomien välinen kaksoissidos voi olla monessa kohtaa, eli hekseenillä on monia isomeerisia muotoja, kuten esimerkiksi 1-hekseeni (CAS-numero 592-41-6) ja 2-hekseeni (CAS-numero 592-43-8). Tällöin saadaan erilaisia hekseenejä. Lisäksi hiilivetyketju voi olla haaroittunut tai muodostaa ympyrän. Ympyrän muodostaessaan hekseenistä tulee syklohekseeni. Syklohekseenin rakennekaava on vain hieman erilainen kuin aromaattisten hiilivetyjen perusyhdisteen eli bentseenin rakennekaava.
Yksinkertaisimmat hiilivedyt
Hieta (Karkku)

Hieta on pieni maarekisterikylä Sastamalan kunnan Karkussa, Pirkanmaalla. Hieta sijaitsee Kuloveden ja Rautaveden välisen Salonsaaren pohjoisrannalla Hiedanvuolteen äärellä.
Salonsaaren pohjoisosassa on kaksi korkeaa mäkeä: Pirunvuori ja Ellivuoro. Hiedan kylässä on vain Hiedan yksittäistila sekä hieman kesäasutusta. Valtaosan kylän alueesta on siirtynyt Ellivuoren hotellin ja laskettelukeskuksen hallintaan.
Aiheesta muualla

Sirkka Halla ja Katariina Mikkonen: ”Hiedan yksinäinen tila”, Virranpielen kylä 2 – Kylätietä pitkin, s. 101.  Sastamala:  Vammaspaino, 2016.  ISBN 978-952-68570-0-8.
Harry Kupfer

Harry Kupferin hauta Berliinissä Dorotheenstadtin hautausmaalla.
Harry Kupfer (12. elokuuta 1935 Berliini – 30. joulukuuta 2019) oli saksalainen oopperaohjaaja ja merkittävimpiä saksalaisia oopperaohjaajia. Hän oli Komische Oper Berlinin pitkäaikainen pääohjaaja 1981–2002.
Kupfer teki kansainvälisen läpimurtonsa 1978 Wagnerin Lentävän hollantilaisen ohjaajana Bayreuthin musiikkijuhlilla. Hän teki Richard Wagnerin oopperoista moderneja ohjauksia. Hän teki kapellimestari Daniel Barenboimin kanssa pitkään yhteistyötä, jonka aloitti Wagnerin Ring-sykli 1988. Hänen ohjauksiaan on esitetty myös Suomessa, muun muassa Kansallisoopperassa Wagnerin Parsifal.
Aiheesta muualla

Kuvia tai muita tiedostoja aiheesta Harry Kupfer Wikimedia Commonsissa
Heinolan terveyskeskus

| Heinolan terveyskeskus |
| --- | --- |
 Heinolan terveyskeskus on julkisen palvelun terveydenhoidon toimipiste Heinolassa.
Osoite:  Torikatu 13, 18100 Heinola
Koordinaatit:  61.20596°N, 26.03408°E
Heinola - Terveyskeskus
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Heinolan terveyskeskus on Heinolan keskustan tuntumassa, noin 350 metriä Heinolan torin pohjoispuolella toimiva kunnallinen terveysasema.
Terveyskeskuksen päivystyksen ollessa suljettu öisin, kiireellistä hoitoa antaa ja lääkäripäivystystä tarjoaa Päijät-Hämeen keskussairaalan yhteydessä Lahdessa toimiva Akuutti24-yhteispäivystys.
Aiheesta muualla

Akuutti24 -päivystys (Päijät-Hämeen keskussairaala, Lahti) (akuutti24.fi)
Gwynfor Evans

| Gwynfor Evans |
| --- | --- |
 Gwynfor Evans BBC:n radioväittelyssä 1951.
Henkilötiedot
Syntynyt: 1. syyskuuta 1912 Barry, Wales, Yhdistynyt kuningaskunta
Kuollut: 21. huhtikuuta 2005 (92 vuotta) Pencarreg, Wales, Yhdistynyt kuningaskunta
Poliitikko
Puolue:  Plaid Cymru
Asema:  Plaid Cymrun puoluejohtaja (1945–1981)   Carmarthenshiren kreivikunnanvaltuuston jäsen (1949–1974)   Britannian alahuoneen jäsen (1966–1970 ja 1974–1979)
Gwynfor Evans (1. syyskuuta 1912 Barry, Wales, Yhdistynyt kuningaskunta – 21. huhtikuuta 2005 Pencarreg, Wales, Yhdistynyt kuningaskunta) oli walesilainen poliitikko. Hän johti 1945–1981 kansallismielistä Plaid Cymru -puoluetta ja oli puolueen ensimmäinen edustaja Yhdistyneen kuningaskunnan alahuoneessa, jossa hän istui vuodet 1966–1970 ja 1974–1979. Pitkälti Evansin vakaumuksellisen pasifismin ansiosta Plaid Cymru pyrki Walesin aseman kohentamiseen väkivallattomasti. Evans itse oli vuonna 1980 syömälakossa ja onnistui sen avulla pyörtämään konservatiivihallituksen päätöksen olla perustamatta kymrinkielistä televisiokanavaa.
Nuoruus ja opiskeluaika

Gwynfor Evans syntyi Barryssä, Walesissa vuonna 1912. Hänen vanhempansa eivät olleet nationalisteja eivätkä puhuneet kymriä, jota Evans itse alkoi opiskella 18-vuotiaana. Gwynfor sai suurimmat vaikutteensa isoisältään, pastori Ben Evansilta, jolta hän omaksui syvän uskonnollisen vakaumuksen ja raittiuden.
Evans opiskeli oikeustiedettä Walesin yliopistossa, missä hän liittyi Christian Society- ja Left Book Club -järjestöihin. Hän alkoi myös kokea Walesin itsenäisyyden tarpeellisuuden nähdessään, kuinka maa kärsi 1930-luvun laman aikana. Evans liittyi opiskeluaikanaan kansallismieliseen Plaid Cymru -puolueeseen. Hän jatkoi opintojaan Oxfordin St John’s Collegessa ja perusti sinne puolueen jaoston.
Poliittinen ura > Nousu Plaid Cymrun johtoon

Evansin ehdotuksesta Plaid Cymru julisti 1938 toisen maailmansodan kynnyksellä kieltäytyvänsä väkivallasta. Evans itse ilmoitti sodan alettua olevansa aseistakieltäytyjä. Yllätykseen hän sai myös ehdottoman vapautuksen palveluksesta. Vapautus myönnettiin vain hyvin harvoille. Evans toimi 1939–1945 Walesin rauhanliikkeen, Heddychwyr Cymrun sihteerinä.
Evans oli vuodet 1943–1945 Plaid Cymru -puolueen varajohtaja. Vuonna 1945 hän nousi puoluejohtajaksi. Evansin vahvasti kannattama rauhanaate näkyi myös puolueen toiminnassa. Monista muista kansallismielisistä liikkeistä poiketen Plaid Cymru vastusti väkivallan käyttämistä tavoitteidensa saavuttamisessa.
Poliittinen ura > Alahuoneen edustajana

Evans valittiin vuonna 1949 Carmarthenshiren kreivikunnanvaltuustoon, missä hän piti paikkansa noin neljännesvuosisadan ajan. Evans pyrki edistämään muun muassa Walesin hallinnon ja kymrin kielen asemaa. Hän oli näkyvästi esillä, kun hän vastusti Liverpoolia varten suunnitellun tekojärven rakentamista. Tekojärvi rakennettiin, ja se peitti alleen Capel Celynin kylän. Vaikka Evans ei onnistunutkaan estään kylän kohtaloa, taistelu auttoi häntä nousemaan Plaid Cymrun ensimmäiseksi Britannian alahuoneen edustajaksi. Evans valittiin parlamenttiin vuoden 1966 täytevaaleissa, jotka järjestettiin Carmarthenin edustajan Megan Lloyd Georgen kuoltua.
Evans oli vaikuttamassa parlamentissa vuoden 1967 kymrin kielilakiin. Hän oli pyytänyt mahdollisuutta vannoa virkavalansa kymriksi, mutta puhemies oli antanut kieltävän vastauksen. Evansin paikallaolo ja pelko Walesin kansallisesta heräämisestä vakuutti Harold Wilsonin hallituksen hyväksymään kielilain.
Evans ei tuntenut oloaan kotoisaksi parlamentissa, ja erityisesti Walesin työväenpuolueen edustajat pyrkivät vaikeuttamaan tämän toimia. Evansin ja Plaid Cymrun asema vaikeutui 1960-luvun lopulla, kun Walesin nationalismiin sekoittui myös äärimielisiä aineksia. Evansin tytär osallistui Cymdeithas yr Iaith Gymraeg järjestämiin levottomuuksiin, mikä ei auttanut Evansin asemaa. Hän menettikin vuonna 1970 paikkansa parlamentissa.
Evans valittiin uudestaan parlamenttiin lokakuussa 1974. Plaid Cymru sai tuolloin yhteensä kolme paikkaa, mutta puolue oli silti varsin pitkälti eristyksissä muista. Evans menetti paikkansa vuonna 1979 ja luopui puoluejohtajan asemasta vuonna 1981. Hän yritti parlamenttiin vielä vuonna 1983, mutta ei tullut valituksi.